

**"Қазақстан Республикасының құқық қорғау жүйесін одан әрі дамыту шаралары туралы" Қазақстан Республикасы Президентінің 2013 жылғы 31 желтоқсандағы № 720 Жарлығына өзгерістер енгізу туралы**

Қазақстан Республикасы Президентінің 2016 жылғы 18 шілдедегі № 300 Жарлығы

Қазақстан Республикасының       
Президенті мен Үкіметі актілерінің   
жинағында жариялануға тиіс

**ҚАУЛЫ ЕТЕМІН:**  
      1. «Қазақстан Республикасының құқық қорғау жүйесін одан әрі дамыту шаралары туралы» Қазақстан Республикасы Президентінің 2013 жылғы 31 желтоқсандағы № 720 Жарлығына (Қазақстан Республикасының ПҮАЖ-ы, 2014 ж., № 77, 1000-құжат) мынадай өзгерістер енгізілсін:  
      1) 1 және 3-тармақтар алып тасталсын;  
      2) аталған Жарлықпен мақұлданған Қазақстан Республикасы құқық қорғау органдарының кадр саясаты тұжырымдамасында:  
      «Тұжырымдаманы іске асыру құралдары» деген 2.7-бөлімде:  
      бірінші бөлігі мынадай редакцияда жазылсын:  
      «Осы Тұжырымдаманың ережелері құқық қорғау органдарында қызмет өткерудің мәселелері бойынша қолданыстағы нормативтік құқықтық актілерді жетілдіру және жаңаларын әзірлеу, кадр саясатын іске асырушы субъектілердің функциялары мен жауапкершілігін өзгерту арқылы іске асырылатын болады.».  
      2. Қазақстан Республикасының Үкіметі осы Жарлықтан туындайтын шараларды қабылдасын.  
      3. Осы Жарлық қол қойылған күнінен бастап қолданысқа енгізіледі.

*Қазақстан Республикасының*  
*Президенті                            Н. Назарбаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК